
ОБЩИНА         ТУТРАКАН  
7600 Тутракан, ул. “Трансмариска” № 31, тел. 0866/60621, факс:0866/60636, е-mail: tutrakan@b-trust.org

[bookmark: _GoBack]ДО 
Г-Н АДЕМ АДЕМ
ПРЕДСЕДАТЕЛ 
НА ОБЩИНСКИ СЪВЕТ - ТУТРАКАН


Д О К Л А Д Н А       З А П И С К А

		от д-р ДИМИТЪР ВЕНКОВ СТЕФАНОВ – Кмет на Община Тутракан


ОТНОСНО: Приемане на решение  във връзка с решение № 586 по протокол №47 от 25.06.2026 г. на общински съвет – Тутракан за кандидатстване на Община Тутракан в рамките на прием по Програма Interreg VI-A Romania-Bulgaria Покана 7(5.2) Покана за представяне на пълно проектно предложение във втория етап на концепциите за интегрирана териториална стратегия (след първата покана за ИТС).


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Тутракан e подготвила и подала проектно предложение „Пътувай с велосипед и изживей Дунав“ (Ride and Experience the Danube – RiDE)" за кандидатстване по програма Interreg VI-A Romania-Bulgaria, Покана 7(5.2) Покана за представяне на пълно проектно предложение във втория етап на концепциите за интегрирана териториална стратегия (след първата покана за ИТС).
Проектът се реализира по Програма Interreg VI-A Румъния – България 2021–2027 и е насочен към развитие на устойчива велосипедна мобилност, подобряване на условията по маршрута EuroVelo 6 и създаване на интегрирана трансгранична туристическа дестинация в района Тутракан–Главиница–Олтеница. Проектът включва подобряване и изграждане на велосипедна инфраструктура, мерки за безопасност и ориентация по маршрута, създаване на зона за отдих и обслужване на велосипедисти, възстановяване и включване на културни и природни обекти в общ туристически продукт, както и дейности за популяризиране, обучение и ангажиране на местни общности и туристическия сектор.
Общият допустим бюджет на Община Тутракан по проекта е 2 706 732,41 евро, от които 2 165 385,92 евро финансиране от Европейския фонд за регионално развитие, а 541 346,49 евро представляват национално и собствено съфинансиране. Собственият принос на Община Тутракан в рамките на допустимия бюджет е 54 134,66 евро.
Към настоящият момент се очаква покана за сключване на административен договор на одобреното проектно предложение и съгласно изискванията за изпълнение на проекта е необходимо Общински съвет –Тутракан, като принципал на Община Тутракан- водещ партньор по проекта, да вземе следното решение:


Проект! 

Р Е Ш Е Н И Е :

На основание чл. 21, ал. 1, т. 8 и т. 23 и ал. 2 от Закона за местното самоуправление и местната администрация (ЗМСМА) и при мотиви, подробно изложени в докладната записка, Общински съвет -Тутракан:

ОДОБРЯВА разхода от бюджета на проекта в размер на 54 134,66 евро за дейности, необходими за  Община Тутракан, като собствен принос по проект „Пътувай с велосипед и изживей Дунав“ (Ride and Experience the Danube – RiDE) ROBG00442, селектиран по програма Интеррег VI-A Румъния - България, равен на 2% от одобрения бюджет по проекта за изпълнение на всички заложени дейности.
 ЗАДЪЛЖАВА Община Тутракан да осигури оборотни средства за разплащане на дейностите до тяхното възстановяване по Програмата.

РАЗРЕШАВА Община Тутракан да осигури недопустимите разходи, както и невъзстановимите разходи, когато е приложимо, съгласно одобрения бюджет за надлежното изпълнение на проекта. 
 
Възлага на Кмета на Община Тутракан да осъществи всички необходими стъпки за законосъобразно изпълнение на настоящото решение.


ВНОСИТЕЛ,

Д-р ДИМИТЪР СТЕФАНОВ 
Кмет на Община Тутракан

